કોંગ્રેસ ઘણાં લાંબા સમય બાદ તાલુકા , જિલ્લા પંચાયતોમાં સત્તાના સિંહાસને બિરાજશે. સૂત્રોના મતે, ૧૨૪ તાલુકા પંચાયત અને ૨૧ જિલ્લા પંચાયત પર કોંગ્રેસ બહુમતીના જોરે સત્તા મેળવશે. આમ છતાંયે કોંગ્રેસને એ વાતનો ભય સતાવે છેકે, ભાજપના તડજોડના રાજકારણને પગલે ત્રણ-પાંચ તાલુકા પંચાયત , બે જિલ્લા પંચાયતોમાં હાથમાંથી સરકી જાય તેમ છે. જયારે નર્મદામાં જેડીયુના સહકારથી જિલ્લા પંચાયત પર કબજો મેળવવામાં કોંગ્રેસ સફળ થશે. આ ઉપરાંત ગીર સોમનાથ અને ભરૃચમાં પણ કોંગ્રેસ માટે ઉજળી તકો છે. આમ છતાંયે ભાજપના રાજકીય ખેલ ખેલે તો ચિત્ર છેલ્લી ઘડીએ બદલાઇ શકે છે.